അമേരിക്കയെ മുറിപ്പെടുത്താനോ നാണംകെടുത്താനോ ഞങ്ങള് ആഗ്രഹിക്കുന്നില്ല പക്ഷേ ഞങ്ങള്ക്കിത് ഒരു വലിയ ദിവസമാണ് ഞങ്ങളുടെ ആഭ്യന്തര മന്ത്രി അവരുടെ ആഗോള ഭീകര പട്ടികയിലുള്ളത് ഞങ്ങള്ക്കും അപമാനകരമാണ് വേള്ഡ് ട്രേഡ് സെന്റര് ആക്രമണ ദിനത്തില് രണ്ടാം താലിബാന് സര്ക്കാരിന്റെ സത്യപ്രതിജ്ഞ? കാബൂള്: അമേരിക്കയെ പ്രകോപിപ്പിക്കാന് ഉറച്ച് താലിബാന്. അമേരിക്കയിലെ വേള്ഡ് ട്രേഡ് സെന്റര് ആക്രമണത്തിന് ഇരുപത് വര്ഷം തികയുന്ന സെപ്റ്റംബര് 11ന് 911 താലിബാന് തങ്ങളുടെ പുതിയ സര്ക്കാരിന്റെ സത്യപ്രതിജ്ഞാ ചടങ്ങ് നടത്തുമെന്ന് റിപ്പോര്ട്ടുകള്. ഇത് അമേരിക്കയെ കളിയാക്കലാണ്. വേള്ഡ് ട്രേഡ് സെന്റര് ആക്രമണത്തിന്റെ തുടര്ച്ചയായിരുന്നു അഫ്ഗാനിലെ അമേരിക്കന് ഇടപെടലും. അഫ്ഗാനിസ്ഥാനിലെ താലിബാന് മന്ത്രിസഭയിലെ അഞ്ച് അംഗങ്ങളെങ്കിലും ഐക്യരാഷ്ട്രസഭയുടെ ആഗോളഭീകര പട്ടികയിലുള്ളവരാണ്. അമേരിക്കയുടെ ഉപരോധ പട്ടികയിലെ മോസ്റ്റ് വാണ്ടഡ് ഭീകരരില് ഒരാളായ സിറാജുദ്ദീന് ഹഖാനിയെ ആഭ്യന്തര മന്ത്രിയായി നിയമിച്ചതായി താലിബാന് പ്രഖ്യാപിച്ചിരുന്നു. ഇത് അമേരിക്കയെ ചൊടിപ്പിച്ചിരുന്നു. ഇതിന് പിന്നാലെയാണ് സത്യപ്രതിജ്ഞാ ദിനവും. ഫലത്തില് തീവ്രനിലപാട് താലിബാനില് പിടിമുറുക്കുകയാണ്. അമേരിക്കന് സ്റ്റേറ്റ് ഡിപ്പാര്ട്ട്മെന്റ് ഞങ്ങളെ കൈകാര്യംചെയ്യുന്ന രീതി സംബന്ധിച്ച് ഞങ്ങള്ക്ക് ആശങ്കയുണ്ട്. അമേരിക്കയെ മുറിപ്പെടുത്താനോ നാണംകെടുത്താനോ ഞങ്ങള് ആഗ്രഹിക്കുന്നില്ല, പക്ഷേ ഞങ്ങള്ക്കിത് ഒരു വലിയ ദിവസമാണ്. ഞങ്ങളുടെ ആഭ്യന്തര മന്ത്രി അവരുടെ ആഗോള ഭീകര പട്ടികയിലുള്ളത് ഞങ്ങള്ക്കും അപമാനകരമാണ് , ഒരു താലിബാന് ഉദ്യോഗസ്ഥന് മാധ്യമങ്ങളോട് പറഞ്ഞു. മുല്ല മുഹമ്മദ് ഹസ്സന് അഖുണ്ടിന്റെ നേതൃത്വത്തിലുള്ള സര്ക്കാരും തീവ്രവാദ അനുകൂല നിലപാട് പ്രതീക്ഷിക്കാമെന്ന് പറഞ്ഞു വയ്ക്കുകയാണ് വക്താവ്. അഫ്ഗാനിസ്താനിലെ താലിബാന് സര്ക്കാരിനെ അംഗീകരിക്കുന്നതില് രാജ്യങ്ങള് ഇപ്പോഴും മടിച്ചുനില്കുകയാണെങ്കിലും, സര്ക്കാര് രൂപവത്കരണ ചടങ്ങിലേക്ക് റഷ്യ, ചൈന, തുര്ക്കി, ഇറാന്, പാക്കിസ്ഥാന് എന്നീ രാജ്യങ്ങളെ താലിബാന് ക്ഷണിച്ചതായാണ് റിപ്പോര്ട്ടുകള്. ഇതില് ആരെല്ലാം പങ്കെടുക്കുമെന്നത് നിര്ണ്ണായകമാണ്. ചൈനയും പാക്കിസ്ഥാനും താലിബാനുമായി ചേര്ന്ന് നില്ക്കുന്നവരാണ്. താലിബാനുമായി ലോകം ചര്ച്ച നടത്തണമെന്നും ദശലക്ഷക്കണക്കിന് മരണങ്ങള് ഒഴിവാക്കണമെന്നും താലിബാന് സര്ക്കാരിന് സാധ്യമായ അംഗീകാരം നല്കണമെന്നും ഐക്യരാഷ്ട്രസഭ സെക്രട്ടറി ജനറല് അന്റോണിയോ ഗുട്ടെറസ് നേരത്തെ പറഞ്ഞിരുന്നു. ഇന്ത്യ അഫ്ഗാനിലെ സംഭവവികാസങ്ങള് സൂക്ഷ്മമായി നിരീക്ഷിച്ചുവരികയാണ്. അഫ്ഗാനിസ്താനിലെ താലിബാന് സര്ക്കാരിനെ അംഗീകരിക്കുന്നതിനെക്കുറിച്ച് ഇതുവരെ ഇന്ത്യ പ്രതികരിച്ചിട്ടില്ല. അംഗീകരിക്കില്ലെന്ന സൂചനകളാണ് പുറത്തു വരുന്നത്. താലിബാന് സര്ക്കാരിനെ അംഗീകരിക്കരുതെന്ന് ജോ ബൈഡന് ഭരണകൂടത്തിന് മേല് സമ്മര്ദ്ദം ശക്തമാണ്. അമേരിക്കയില് അഫ്ഗാന് വിഷയം ചൂടേറിയ ചര്ച്ചയുമാണ്. ചൈന താലിബാന് സര്ക്കാരിനെ അംഗീകരിക്കുകയും പുതിയ ഭരണകൂടവുമായി ആശയവിനിമയം നടത്താന് തയ്യാറാണെന്ന് പ്രഖ്യാപിക്കുകയും ചെയ്തിരുന്നു. അന്താരാഷ്ട്ര സമൂഹവും അമേരിക്കയും പ്രതീക്ഷിച്ചതുപോലുള്ള ഒരു ഭരണകൂടമല്ല ഇപ്പോഴത്തെ താലിബാന് ഇടക്കാല സര്ക്കാരെന്ന് അമേരിക്കന് സ്റ്റേറ്റ് ഡിപ്പാര്ട്ട്മെന്റ് വക്താവ് നെഡ് പ്രൈസ് പ്രതികരിച്ചിരുന്നു. അഫ്ഗാന് മണ്ണില് പ്രവര്ത്തിക്കാന് സാധ്യതയുള്ള, പ്രവര്ത്തിക്കുന്ന തീവ്രവാദ ഗ്രൂപ്പുകളായ ഐഎസ്കെയില് നിന്നും അല്ഖായിദയില് നിന്നും ഉയരുന്ന ഭീഷണിയെക്കുറിച്ച് തങ്ങള് വിശാലമായി ചര്ച്ചചെയ്തുവരികയാണെന്നും അദ്ദേഹം പറഞ്ഞു. Stories you may Like